**RAZPISNA DOKUMENTACIJA**

**Ref. št. naročila: JN-1064-22**

Naročnik Borzen, operater trga z elektriko, d. o. o., Dunajska cesta 156, 1000 Ljubljana, vabi vse zainteresirane ponudnike k predložitvi ponudbe za oddajo javnega naročila št. JN-1064-22.

**Predmet javnega naročila:**

***NAJEM PROGRAMSKEGA PAKETA OZIROMA APLIKACIJE IN SPLETNE PODPORE ZA ELEKTRONSKO OBDELAVO VLOG ZA CELOTNO POSTOPKOVNO IZVEDBO JAVNEGA POZIVA ZA RAZDELITEV SREDSTEV SKLADA ZA PODNEBNE SPREMEMBE, ZA IZVAJANJE UKREPA ZA SPODBUJANJE OKOLJU PRIJAZNEJŠEGA PREVOZNIŠTVA V CESTNEM PROMETU, SKLADNO Z ODLOKOM O PROGRAMU PORABE SREDSTEV SKLADA ZA PODNEBNE SPREMEMBE ZA LETI 2022 IN 2023 (Uradni list RS, št. 49/22)***

**Namen naročila:**

Namen najema programskega paketa oziroma aplikacije in spletne podpore je priprava celotne spletne podlage za izvedbo javnega poziva za razdelitev nepovratnih sredstev na podlagi točke 2.3.4. Odloka Programu porabe sredstev Sklada za podnebne spremembe za leti 2022 in 2023 (Uradni list RS, št. 49/22) in na podlagi 7. odstavka 18. člena Zakona o spodbujanju rabe obnovljivih virov energije (Uradni list RS, št. 189/21).

Aplikacijo je treba vzpostaviti na način, da bo omogočala celotno postopkovno izvedbo javnega poziva, ki bo služila kot podlaga za sprejem vlog potencialnih vlagateljev, formalno in materialno obravnavo vseh prejetih vlog in obdelavo podatkov, ki bodo služili za izdajo dokončne odločbe. Z vzpostavitvijo aplikacije se bo omogočila objektivna obdelava vseh prejetih vlog, transparenten pregled vrstnega reda vlaganja vlog in zahtevanih priloženih dokazil, kot tudi prilog, na podlagi katerih se bo podala vsebinska odločitev, pogojena z izpolnjevanjem meril in pogojev javnega poziva.

Aplikacija mora izpolnjevati naslednje zahteve:

1. Uporabnik (naročnik in prijavitelji) se lahko v sistem prijavi z uporabniškim imenom in geslom ali z veljavnim digitalnim kvalificiranim potrdilom. Uporabniku mora biti omogočeno, da v sistemu podpisuje dokumente z veljavnim kvalificiranim digitalnim potrdilom (SIGEN-CA (www.sigen-ca.si), POŠTA®CA (postarca.posta.si), HALCOM-CA (www.halcom.si), AC NLB ([www.nlb.si](http://www.nlb.si)).
2. Rešitev mora zagotavljati uporabnikom dostop preko spleta na nediskriminatoren način, s splošno dostopnimi in interoperabilni izdelki informacijsko-komunikacijske tehnologije v splošni rabi.
3. Rešitev mora zagotavljati varnost in zaupnost komunikacije med uporabniki.
4. Rešitev mora zagotavljati ustrezno revizijsko sled vseh aktivnosti, izvedenih znotraj sistema s strani vseh uporabnikov sistema, skupaj z varnim časovnim žigom vseh ključnih aktivnosti uporabnikov
5. Rešitev mora sprejemati elektronsko podpisovanje z elektronsko kvalificiranim potrdilom, ki mora biti dano s strani ponudnika storitev potrdil, ki je uvrščen na seznam zanesljivih overiteljev, in pri tem ne sme postavljati nobenih dodatnih zahtev, ki bi ponudnike lahko ovirale pri uporabi teh podpisov.
6. Rešitev mora omogočati uporabo v slovenskem in angleškem jeziku.
7. Rešitev mora zagotavljati unikatno kreiranje računa uporabnika, ki je vezan na unikatni identifikator (davčna in matična številka).
8. Rešitev mora omogočiti nalaganje in shranjevanje dokumentov s strani uporabnikov brez omejitev za vse uveljavljene formate (pdf, jpg, zip ipd.).
9. Rešitev mora omogočati enostaven izvoz celotne dokumentacije o posameznem izvedenem postopku javnega razpisa, predvsem da omogoča izvoz vseh podatkov, ki jih uporabnik vpiše in naloži v drug format (pdf, jpg, zip ipd.).
10. Rešitev je razpoložljiva za uporabo 24 ur na dan, in sicer za obdobje 12 mesecev, z možnostjo podaljšanja.
11. Nadgradnje in posodobitve sistema se izvajajo v soglasju z naročnikom in so že vključene v ceno.
12. Rešitev mora naročniku omogočati dostop do revizijske sledi odgovornih oseb naročnika za izvedbo posameznih aktivnosti znotraj sistema v vseh fazah oblikovanja in vodenja javnega razpisa.
13. Ponudnik se zavezuje sodelovati z organi nadzora in je zavezan z njimi komunicirati kot tudi podajati tako naročniku, kot tudi organom nadzora, informacije, povezane z rešitvijo.
14. Rešitev mora omogočati pregledno pripravo in objavo razpisne dokumentacije.
15. Rešitev mora omogočati nalaganje priponk, kot delov razpisne dokumentacije v vseh uveljavljenih formatih (word, pdf, excel, tif., zip ipd.).
16. Rešitev mora omogočiti elektronsko oddajo prijav.
17. Rešitev vse oddane prijave samodejno evidentira in šifrira.
18. Rešitev mora natančno določiti in zabeležiti čas oddaje prijave v formatu ura-minuta-sekunda.
19. Rešitev mora zagotavljati, da le pooblaščene osebe prijavitelja imajo omogočen dostop do poslanih prijav in lahko z njimi razpolagajo (umik, sprememba ipd).
20. Rešitev omogoča oblikovanje in posredovanje zahtev za pojasnila/dopolnitve prijav prijaviteljem.
21. Rešitev omogoča primerjavo in oceno prispelih prijav ter oblikovanje odločb o izbiri.
22. Ponudnik mora zagotavljati podporo (»help desk«) za uporabnike aplikacije, in sicer vsak delovni dan, v delovnem času med 8.00 in 16.00 uro.
23. Ponudnik mora zagotavljati podporo (SLA – Service Level Agreement) uporabnikom pri uporabi aplikacije po naslednjih kriterijih:

| ***Kategorija dogodka*** | ***Najdaljši odzivni čas*** | ***Čas za odpravo napake*** |
| --- | --- | --- |
| **Kritična napaka (Pomembne storitve ne delujejo ali niso dostopne).** | 2 uri | Nenehno poskušanje oziroma največ 4 ure. |
| **Zelo resna napaka (Delovanje ali dostop do pomembnih storitev je moten).** | 4 ure | Isti delovni dan, če je prijava do 12.00 ure oziroma naslednji delovni dan, če je prijava po 12.00 uri ali na nedelovni dan. |
| **Srednje resna napaka (Manj pomembne storitve ne delujejo ali niso dostopne).** | Isti dan oziroma prvi delovni dan, če je prijava na nedelovni dan. | 2 delovna dneva, dan prijave se ne šteje v čas za odpravo napake. |
| **Napaka z nizko pomembnostjo (Dogodki, ki neposredno ne ovirajo delovanja storitve).** | Isti dan oziroma prvi delovni dan, če je prijava na nedelovni dan. | Glede na razpoložljivost izvajalcev vendar ne več kot 3 delovne dni. |

1. Izvedba usposabljanja pri naročniku (za zaposlene: ključni uporabniki in uporabniki), na lokaciji naročnika in v obsegu, ki zagotavlja učinkovito in pravilno uporabo vseh funkcionalnosti aplikacije.
2. Izvedba usposabljanja potencialnih uporabnikov na lokaciji ali preko spletne povezave v obsegu, ki zagotavlja učinkovito in pravilno uporabo vseh funkcionalnosti aplikacije.
3. V ponudbi naj bodo vključene v ceno nadgradnje in spremembe, ki nastanejo zaradi naročnika do vključno 50 ur.

**Obseg naročila:**

Znotraj projekta je treba zajeti sledeče tematike:

* Priprava okvirnega izvedbenega načrta (popis procesa) za najem aplikacije in podpore ter izvedba konfiguracije aplikacije za potrebe naročnika;
* Testiranje okvirnega poslovnega procesa za formalno in vsebinsko obdelavo vlog in izdelavo osnutka odločb ter izvedba izobraževanja za zaposlene naročnika;
* Ponuditi aplikacijo, ki bo v celoti ustrezala pogojem, merilom in zahtevam, vsebovanih v javnem pozivu.

**Predlagan pristop k projektu:**

Projekt se razdeli v 4 faze:

|  |  |
| --- | --- |
| **Faza** | **Opis** |
| **1.** | Priprava izvedbenega načrta (popis procesa) za najem aplikacije in podpore ter izvedba konfiguracije aplikacije za potrebe naročnika. Rok izvedbe 30 dni od podpisa pogodbe. |
| **2.** | Predstavitev in test aplikacije pravilnega delovanja ter izvedba izobraževanja za zaposlene naročnika. Rok izvedbe 5 dni po zaključeni fazi 1. |
| **3.** | Delovanje aplikacije skupaj s podporo- real life aktivacija za obdobje 12 mesecev. |
| **4.** | Deaktivacija aplikacije po zaključku trajanja javnega poziva, z možnostjo daljšega delovanja v kolikor bo potrebno (sklenitev aneksa za podaljšanje rabe aplikacije). |

**Pogoji za oddajo ponudbe in ostali elementi povpraševanja:**

* Prijava na razpis z vsemi pripadajočimi prilogami mora biti oddana v PDF formatu.
* Ponudbi mora biti priložen **parafiran predlog pogodbe, izjava o varovanju poslovne skrivnosti** **in izjava ZIntPK**.
* Izbrani ponudnik mora pogodbo podpisati najkasneje v roku treh (3) delovnih dni po prejemu sklepa/odločitve o izbiri.
* **Najem aplikacije in podpora mora biti na voljo v roku trideset (30) dni po podpisu pogodbe**.
* Aplikacija in podpora mora nemoteno delovati dvanajst (12) mesecev od podpisa pogodbe, z možnostjo podaljšanja.
* Izbrani ponudnik mora v fazi sklenitve pogodbe predložiti 3 (tri) bianco menice z izpolnjeno in podpisano menično izjavo za zavarovanje dobre izvedbe pogodbenih obveznosti v višini 10 % pogodbene vrednosti z DDV. Veljavnost menic mora biti do konca veljavnosti pogodbe predmetnega naročila. Obrazec »Menična izjava« predloži ponudnik v fazi sklenitve pogodbe.

**Merilo za izbor ponudnika:**

Merilo za izbor ponudbe je ekonomsko najugodnejša ponudba. Upoštevala se bodo naslednja merila in ponderji:

* **60 točk: cena** (formula: najnižja cena/ponujena cena \* 60 točk, pri čemer cena v nobenem primeru ne sme preseči mejne vrednosti za uporabo ZJN-3 na infrastrukturnem področju za javno naročilo storitev);
* **40 točk: reference s področja delujoče aplikacije za javne razpise** (ponudnik mora ponudbi priložiti vsaj dve (2) potrjeni referenci s tega področja vezani na dva različna naročnika, ki uporabljata aplikacijo za vodenje javnih razpisov najmanj 12 mesecev, vključno s podporo izvajalca).

**Rok za oddajo ponudbe je do dne 13. 6. 2022 do 10.00 ure na elektronski naslov** **nabava@borzen.si****.**

**Dodatna pojasnila v zvezi z naročilom:**

Ponudniki lahko dodatna vprašanja v zvezi s tem povabilom pošljejo na elektronski naslov nabava@borzen.si.

Naročnik si pridržuje pravico, da javnega naročila ne odda.

**Pogajanja**

Naročnik si pridržuje pravico, da bo po odpiranju ponudb izvedel pogajanja z največ tremi ponudniki, ki bodo dali najugodnejšo ponudbo glede na merila. Naročnik se bo pogajal o ceni in vsebini. V pogajanjih ponudniki ne smejo ponuditi višje cene glede na prvo ponudbo.

Pogajanja bodo potekala v enem krogu po naslednjem postopku. Naročnik bo ponudnike, ki bodo oddali najugodnejše ponudbe, povabil k ustnim pogajanjem. Pogajanja bodo potekala tako, da bo naročnik pozval posameznega ponudnika na sestanek, ponudnik pa bo po koncu sestanka izpolnil novo ponudbo in jo posredoval naročniku po elektronski pošti na naslov nabava@borzen.si.

**PONUDBENI PREDRAČUN št. \_\_\_\_\_**

1. **PODATKI O PONUDNIKU**

|  |  |
| --- | --- |
| Ime oziroma naziv: |  |
| Naslov ponudnika: |  |
| Davčna številka: |  |
| Matična številka: |  |
| Zavezanec za DDV: | DA / NE |
| Transakcijski račun: |  |
| Telefon: |  |
| E-pošta: |  |

1. **ODGOVORNA OSEBA PONUDNIKA**

|  |  |
| --- | --- |
| Ime in priimek: |  |
| Funkcija: |  |
| Telefon: |  |
| E-pošta: |  |

1. **KONTAKTNA OSEBA PONUDNIKA**

|  |  |
| --- | --- |
| Ime in priimek: |  |
| Funkcija: |  |
| Telefon: |  |
| E-pošta: |  |

1. **PONUDBENA CENA**

|  |  |  |  |
| --- | --- | --- | --- |
| **Opis** | **Cena/enotobrez DDV** | **Količina** | **Skupaj cena v EURbrez DDV** |
| Konfiguracije aplikacije za potrebe naročnika in izvedba izobraževanja za zaposlene in uporabnike (max. 20 ur)  |  | 1 kpl |  |
| Licenčnina za najem spletne aplikacije za 10 uporabnikov |  | 12 mesecev |  |
|  | **Skupaj vrednost brez DDV** |  |
|  | **DDV** |  |
|  | **Skupaj vrednost z DDV** |  |

1. **OPIS PONUJENE APLIKACIJE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **PREDHODNO MOREBITNO SODELOVANJE Z BORZENOM d.o.o.: DA/NE** (obkroži)

**Opis dosedanjega sodelovanja:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **VELJAVNOST PONUDBE**

Veljavnost ponudbe je 90 dni od datuma te ponudbe.

1. **VZOREC POGODBE**

Pogodbo ponudnik predloži v fazi sklenitve pogodbe.

|  |  |  |
| --- | --- | --- |
|  |  |  |
| *Kraj in datum* | Žig | *Podpis odgovorne osebe* |

***Vzorec pogodbe***

**Borzen, operater trga z elektriko, d. o. o.**

**Dunajska cesta 156**

**1000 Ljubljana**

Matična številka: 1613383000

ID za DDV: SI 27799468

ki ga zastopa direktor Martin Bratanič

(v nadaljevanju besedila: naročnik ali pridobitelj licence)

in

**\_\_\_\_\_\_\_\_\_\_**

**\_\_\_\_\_\_\_\_\_\_**

**\_\_\_\_\_\_\_\_\_\_**

Matična številka: \_\_\_\_\_\_\_\_\_

ID za DDV: \_\_\_\_\_\_\_\_\_\_

ki ga/jo zastopa direktor \_\_\_\_\_\_\_\_\_\_\_

(v nadaljnjem besedilu: izvajalec ali dajalec licence)

skleneta in dogovorita naslednjo

**Pogodbo o izvedbi storitve**

**»Najem programskega paketa oziroma aplikacije in spletne podpore za elektronsko obdelavo vlog za celotno postopkovno izvedbo javnega poziva za razdelitev sredstev Sklada za podnebne spremembe za izvajanje ukrepa za spodbujanje okolju prijaznejšega prevozni«**

**št. JN-1064-22**

**UVODNE DOLOČBE**

**1. člen**

Pogodbeni stranki uvodoma kot nesporno ugotavljata, da:

* je bil sprejet Odlok o Programu porabe sredstev Sklada za podnebne spremembe za leti 2022 in 2023 (Uradni list RS, št. 49/22), v sklopu katerega se izvaja ukrep za spodbujanje okolju prijaznejšega tovornega prevozništva v cestnem prometu,
* je bila dne 22. 4. 2022 sklenjena Pogodba o dodelitvi finančnih sredstev za izvajanje ukrepa za Spodbujanje okolju prijaznejšega prevozništva v cestnem prometu št. 2430-22-100035 (MZI) in št. 2550-22-311022 (MOP) med Ministrstvom za okolje, Ministrstvom za infrastrukturo in Borzenom,
* ima naročnik skladno z Zakonom o javnih naročilih (ZJN-3) status naročnika na infrastrukturnem področju,
* se, glede na ocenjeno vrednost predmetnega javnega naročila, skladno z določbo 21. člena ZJN-3 ne uporablja,
* je naročnik za potrebe oddaje tega javnega naročila dne 3. 6. 2022 na svoji spletni strani objavil javni razpis oziroma javno naročilo »Najem aplikacije in spletne podpore za elektronsko obdelavo vlog za celotno postopkovno izvedbo javnega poziva za razdelitev sredstev Sklada za podnebne spremembe za izvajanje ukrepa za spodbujanje okolju prijaznejšega prevozništva v cestnem prometu«,
* je bila ponudba izvajalca št. \_\_\_\_\_ z dne \_\_\_\_\_ izbrana kot ekonomsko najugodnejša v skladu z merili in načinom uporabe meril za izbiro ekonomsko najugodnejše ponudbe.

Pogodbeni stranki sta sporazumni, da so vse pravice in obveznosti izvajalca in naročnika, ki niso izrecno opredeljene v tej pogodbi, določene v specifikaciji naročila, ponudbi izvajalca in drugih dokumentih iz prejšnjega odstavka, ki so sestavni deli te pogodbe.

V primeru nasprotja med specifikacijo naročila, ponudbo izvajalca, to pogodbo in drugimi dokumenti, ima pri določanju obveznosti izvajalca po tej pogodbi prednost tisto določilo, ki je ugodnejše za naročnika.

**PREDMET POGODBE**

**2. člen**

S to pogodbo se naročnik in izvajalec dogovorita, da bo izvajalec za naročnika izvedel storitev »Najem programskega paketa oziroma aplikacije in spletne podpore za elektronsko obdelavo vlog za celotno postopkovno izvedbo javnega poziva za razdelitev sredstev Sklada za podnebne spremembe za izvajanje ukrepa za spodbujanje okolju prijaznejšega prevozni« (v nadaljnjem besedilu: storitev) v skladu s specifikacijo naročila, ki je priloga in sestavni del te pogodbe. Naročnik bo izvajalcu za izvedbo storitve poravnal dogovorjeno plačilo.

Predmet pogodbe obsega:

* konfiguracijo programskega paketa oziroma spletne aplikacije za potrebe naročnika in izvedbo izobraževanja za zaposlene in uporabnike (do 20 ur), skupaj z morebitnimi nadgradnjami programskega paketa (do 50 ur), ki so vključene v ceno,
* licenco za najem spletne aplikacije.

**LICENCA**

**3. člen**

Licenca vključuje:

* pravico do uporabe spletne aplikacije,
* vse dopolnitve zaradi usklajevanja spletne aplikacije z veljavno zakonodajo,
* vse tehnološke in funkcionalne posodobitve spletne aplikacije,
* vse tekoče popravke zaradi napak v delovanju spletne aplikacije,
* navodila za administratorja in tehnično pomoč pri delu s spletno aplikacijo po telefonu, elektronski pošti ali prek oddaljenega dostopa.

**PRAVICA UPORABE**

**4. člen**

Dajalec licence podeljuje pridobitelju licence za čas veljavnosti te pogodbe neizključno in neprenosljivo licenco za uporabo spletne aplikacije v času veljavnosti te pogodbe.

Spletna aplikacija vključuje licenčnino, ki daje pravico do uporabe programske opreme za 10 uporabnikov. Licenčnino je mogoče razširiti z dodatno licenco, ki daje pravico do uporabe spletne aplikacije hkrati za toliko uporabnikov, kolikor je za spletno aplikacijo pridobljenih licenc.

**POGODBENA VREDNOST**

**5. člen**

|  |  |  |  |
| --- | --- | --- | --- |
| **Naziv** | **Količina** | **Cena na enoto v EUR brez DDV** | **Skupaj cena v EUR brez DDV** |
| Konfiguracija spletne aplikacije za potrebe naročnika in izvedbo izobraževanja za zaposlene in uporabnike (max 20 ur) | 1 kpl |  |  |
| Licenčnina za najem spletne aplikacije za 10 oseb | 12 mesecev |  |  |
| **Skupaj vrednost v EUR brez DDV** |  |

V cene ni vključen DDV (22%).

**DEFINICIJA NAČINOV VZDRŽEVANJA IN NADGRADNJE**

**6. člen**

Vzdrževanje aplikacije sestoji iz odprave napak in preventivnega vzdrževanja, kamor spadajo vse odprave napak in anomalij delovanja aplikacije.

Izvajalec mora zagotoviti, da bo vzdrževanje izvedeno in vodeno s pomočjo sistema, kjer bo jasno razvidno vsebinsko in zgodovinsko, za kakšen poseg je bilo vzdrževanje opravljeno in za katere sklope je bil poseg namenjen. Dodatno pa je potrebno, da izvajalec poskrbi in izdela vse potrebne in ustrezne teste, s katerimi se zagotovi veljavnost in ustreznost delovanja opravljene spremembe.

Osnovno vzdrževanje vsebuje:

* poročanje o izvedenih storitvah osnovnega vzdrževanja in dokumentiranje storitev podpore uporabnikom s predlogi za izboljšave,
* zagotavljanje ustrezne razpoložljivosti, odzivnosti in usposobljenosti sodelujočih kadrov,
* odprava napak in preventivno vzdrževanje skladno s spodaj opredeljenimi odzivnimi časi,
* zagotavljanje podpornih storitev, kamor spadata pomoč in svetovanje pri odpravi napak oziroma popravkih na sistemih, ki niso izdelek izvajalca, vendar jih naročnik uporablja v povezavi s to programsko rešitvijo,
* podporo uporabnikom v delavnikih od 8.00 do 16.00 po telefonu in/ali elektronski pošti.

V okvir vzdrževanja ne sodijo storitve, ki jih je izvajalec dolžan odpraviti v okviru odprave skritih napak oziroma napake, ki jih izvajalec odpravi v garancijskem obdobju. Strošek odprave navedenih napak gre izključno v breme izvajalca.

Nadgradnje programske opreme predstavljajo nove vsebinske funkcionalnosti aplikacije.

Podrobnejši opis predvidenih storitev nadgradenj:

* prilagajanje in dograjevanje funkcionalnosti aplikacije ter izboljševanje njegovih lastnosti delovanja in uporabnosti glede na vsebinske in tehnične zahteve naročnika,
* prilagajanje aplikacije glede na spremembe sistemskega okolja in operacijskega sistema ter glede na potrebe ostalih povezanih informacijskih sistemov,
* svetovanja v zvezi z razvojem in spremembami funkcionalnosti iz prejšnje alineje, posredovanja predlogov naročniku za izboljšave delovanja sistema, ki niso predmet osnovnega vzdrževanja,
* drugih storitev na zahtevo naročnika.

**OPREDELITEV POJMOV**

**7. člen**

Za vse opravljene storitve bo izvajalec zagotovil odpravo napak. Napako pogodbeni stranki definirata kot nedelovanje sistema oziroma delovanje, ki ni v skladu z zahtevanimi specifikacijami ali standardi na področju, ki je predmet javnega naročila. Napake se delijo glede na resnost, od česar je odvisna tudi hitrost oziroma nujnost odprave, in sicer:

»Kritična napaka«:

* uporaba programske opreme je onemogočena na način, da je onemogočeno izvajanje ključnih poslovnih procesov,
* ni možnosti obhoda napake.

»Zelo resna napaka«:

* uporaba programske opreme je za nekatere sklope onemogočena, kar povzroča težave pri izvajanju procesov,
* obstaja postopek obhoda napake.

»Srednje resna napaka«:

* uporaba programske opreme oziroma posameznih sklopov je mogoča, vendar otežena, proces se lahko kljub temu izvaja,
* obstaja postopek za izogibanje težavi.

»Napaka z nizko pomembnostjo«:

* programska oprema deluje, problem predstavlja manjšo neprijetnost uporabniku.

»Odzivni čas« je čas, v katerem se mora začeti intervencija in diagnosticiranje napake s strani izvajalca.

**DOGOVORJENI ROKI ZA ODPRAVO NAPAK IN PREVENTIVNO VZDRŽEVANJE**

**8. člen**

Izvajalec se pri izvajanju odprave napak v času delovnih dni med 8.00 in 16.00 uro obvezuje zagotoviti naslednje dogovorjene roke:

|  |  |  |
| --- | --- | --- |
| **Kategorija dogodka** | **Najdaljši odzivni čas** | **Čas za odpravo napake** |
| **Kritična napaka** | 2 uri | Nenehno poskušanje oziroma največ 4 ure. |
| **Zelo resna napaka** | 4 ure | Isti delovni dan, če je prijava do 12.00 ure oziroma naslednji delovni dan, če je prijava po 12.00 uri ali na nedelovni dan. |
| **Srednje resna napaka** | Isti dan oziroma prvi delovni dan, če je prijava na nedelovni dan. | 2 delovna dneva, dan prijave se ne šteje v čas za odpravo napake. |
| **Napaka z nizko pomembnostjo** | Isti dan oziroma prvi delovni dan, če je prijava na nedelovni dan. | Glede na razpoložljivost izvajalcev vendar ne več kot 3 delovne dni. |

Če izvajalec ne more začeti z izvajanjem storitev takoj, ker bi s tem motil normalno poslovanje naročnika, čakanje pa je odobreno s strani naročnika, se maksimalni čas vzpostavitve funkcionalnega oziroma pravilnega stanja podaljša za čas čakanja.

Naročnik bo morebitne napake prijavljal preko telefona in e-pošte. V primeru, da izvajalec zagotavlja ustrezno programsko rešitev za prijavo napak je naročnik pripravljen uporabljati predlagano rešitev. Rešitev mora zagotavljati varno prijavo (preko uporabniškega imena in gesla ali certifikatov) in oddajo zahtevka vsem uporabnikom.

**EVIDENCE**

**9. člen**

Izvajalec vodi evidenco naročenih in opravljenih del na sistemu v sklopu vzdrževanja na s strani naročnika in izvajalca definiranem obrazcu v elektronski obliki. Za vsako opravilo se vodijo naslednji podatki:

* datum zahtevka,
* opis zahtevka,
* zahtevek podal,
* zahtevek obdelal,
* datum izvedbe,
* opis vzdrževanja,
* porabljen čas,
* kategorija.

Izvajalec po odpravi napake posreduje izpis iz evidence naročniku.

**PLAČILNI POGOJI**

**10. člen**

Izvajalec izda račun, ko je prevzem storitve prevzet in potrjen s prevzemnim zapisnikom. Naročnik potrdi prevzemni zapisnik, ko je aplikacija v delovanju v produkcijskem okolju. Potrditev in prejem končnega poročila predstavnik naročnika (vsebinski skrbnik) izvede na e-poštni naslov predstavnika izvajalca, ki je naveden v 13. členu te pogodbe.

Naročnik bo plačal račun po opravljeni storitvi v roku trideset (30) dni od datuma izstavitve računa.

Za zamujena plačila si dajalec licence pridržuje pravico da zaračuna, pridobitelj licence pa plača z zakonom ali s predpisi določene zamudne obresti.

**OBVEZNOSTI IZVAJALCA**

**11. člen**

Izvajalec se zaveže, da bo:

* prevzete obveznosti izvršil kvalitetno, strokovno, vestno in pravilno ter v skladu z veljavnimi dogovori, predpisi in standardi,
* v roku izvedel storitev,
* naročnika pravočasno obvestil o morebitnih odstopanjih od s pogodbo predvidenega obsega dela,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* varoval pridobljene podatke in informacije o vsebini te pogodbe, opravljenih storitev in naročniku oziroma njegovih načrtih kot poslovno skrivnost.

**OBVEZNOSTI NAROČNIKA**

**12. člen**

Naročnik se zaveže, da bo:

* izvajalcu dal na razpolago dokumentacijo in informacije, ki so potrebne za izvedbo storitve,
* sodeloval z izvajalcem pri izvajanju storitve,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* plačilo izvršil v dogovorjenem roku.

**ODGOVORNA PREDSTAVNIKA STRANK**

**13. člen**

Pogodbeni stranki za odgovorna predstavnika za vsa vprašanja, ki so povezana s to pogodbo oziroma njenim predmetom, imenujeta:

* na strani izvajalca: \_\_\_\_\_\_\_\_\_\_, tel. št.: \_\_\_\_\_\_\_\_\_\_, e-pošta: \_\_\_\_\_\_\_\_\_\_,
* na strani naročnika: \_\_\_\_\_\_\_\_\_\_, tel. št.: \_\_\_\_\_\_\_\_\_\_, e-pošta: \_\_\_\_\_\_\_\_\_\_ (vsebinski skrbnik), \_\_\_\_\_\_\_\_\_\_, tel. št.: \_\_\_\_\_\_\_\_\_\_, e-pošta: \_\_\_\_\_\_\_\_\_\_ (IT/tehnični skrbnik).

**ROK ZA IZVEDBO**

**14. člen**

Rok za izvedbo storitev je najkasneje trideset (30) dni po sklenitvi pogodbe.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

**15. člen**

Izvajalec bo ob podpisu pogodbe naročniku predložil tri (3) bianko menice z izpolnjeno in podpisano menično izjavo za zavarovanje dobre izvedbe pogodbenih obveznosti. Rok trajanja finančnega zavarovanja je vsaj še en (1) mesec po prenehanju veljavnosti pogodbe.

V kolikor izvajalec ne izpolnjuje svojih pogodbenih obveznosti, lahko naročnik unovči menico za zavarovanje dobre izvedbe pogodbenih obveznosti in od pogodbe odstopi, brez kakršnekoli obveznosti do izvajalca. Naročnik bo pred unovčenjem menice izvajalca pisno pozval k izpolnjevanju pogodbenih obveznosti in mu določil nov rok za izpolnitev.

Unovčenje finančnega zavarovanja ne odvezuje izvajalca od njegove obveznosti, povrniti naročniku škodo v višini zneska razlike med dejansko škodo, ki jo je naročnik zaradi neizpolnjevanja pogodbenih obveznosti izvajalca utrpel in zneskom iz unovčenega finančnega zavarovanja.

**SPREMEMBA POGODBE**

**16. člen**

Vse spremembe te pogodbe morajo biti sklenjene v pisni obliki, sicer jih pogodbeni stranki nista dolžni upoštevati.

**VIŠJA SILA**

**17. člen**

V primeru višje sile kot so požar, poplava, potres, vojna, stavke in podobno, se lahko naročnik in izvajalec sporazumeta za podaljšanje načrtovanega roka, za dobo trajanja višje sile. Če zaradi daljših rokov trajanja višje sile ne bi bilo mogoče izpolniti pogodbenih obveznosti, lahko pogodbeni stranki pogodbo sporazumno prekineta.

Prekinitev ali podaljšanje pogodbe v primeru višje sile mora biti v pisni obliki.

**18. člen**

V primeru, da nastanejo pogoji, ki bi onemogočali izpolnjevanje predvidenih pogodbenih določil, lahko stranki skleneta aneks k pogodbi v pisni obliki. Ta mora biti podpisan s strani zakonitih zastopnikov obeh pogodbenih strank.

V primeru, da naročnik predčasno odpove pogodbo, iz razlogov na strani izvajalca, je dolžan izvajalec izplačati naročniku pavšalno pogodbeno kazen v višini 30 % celotne pogodbene vrednosti, ki zapade v plačilo v roku 15 dni po prenehanju pogodbe.

V primeru, da izvajalec predčasno odpove pogodbo, če je krivda za odpoved pogodbe na strani naročnika zaradi neizpolnjevanja pogodbenih obveznosti, izvajalec ni dolžan izplačati odškodnine naročniku. Izvajalec je dolžan 10 dni pred morebitno odpovedjo pogodbe naročnika pisno obvestiti o razlogih za odpoved pogodbe. Če naročnik navedene razloge za morebitno odpoved pogodbe nemudoma odpravi, ne obstaja krivdni razlog na strani naročnika za odpoved pogodbe.

Odpoved pogodbe s strani ene izmed pogodbenih strank mora biti podana v pisni oblilki in podpisana s strani zakonitega zastopnika pogodbene stranke. Odpoved iz krivdnih razlogov nima odpovednega roka in učinkuje z dnem, ko nasprotna stranka odpoved prejme. V kolikor nasprotna stranka pošiljke ne prevzeme oziroma se pošiljka vrne na naslov pošiljatelja kot neprevzeta, se šteje, daje odpoved vročena z dnem oddaje pošiljke na pošto.

**GARANCIJA**

**19. člen**

Dajalec licence daje garancijo na delovanje programskega paketa v okviru specifikacij in namembnosti programa ves čas trajanja te pogodbe.

V garancijskem roku bo dajalec licence brezplačno odpravil vse morebitne napake in nepravilnosti v delovanju programskega paketa.

V garancijo ni vključeno delovanje novih funkcionalnosti, ki so bile dodane na zahtevo naročnika v okviru nadgradnje programskega paketa.

**OMEJITEV ODGOVORNOSTI**

**20. člen**

Odgovornost dajalca licence za nastalo neposredno ali posredno škodo je omejena in ne presega plačila za pridobitev licence, ki jo je plačal pridobitelj licence po tej pogodbi.

**PRENEHANJE POGODBE**

**21. člen**

Naročnik lahko iz kateregakoli razloga odpove pogodbo brez navedbe razloga za odpoved.

Pogodbeni stranki sta sporazumni, da bo ta licenčna pogodba in pravica uporabe programskega paketa avtomatično prenehala samo, če dajalec licence ne bo izpolnjeval pogojev in določil po tej pogodbi.

**DRUGE PRAVICE IN OMEJITVE**

**22. člen**

Po prenehanju veljavnosti te pogodbe iz katerega koli razloga ima pridobitelj licence pravico, da programski paket ohrani nameščen na omrežnem strežniku oziroma enemu (1) uporabniškemu računalniku. Programski paket lahko ostane nameščen in se uporablja po tej določbi izključno z namenom dostopa do evidenc in statistik o javnih naročilih ter izvoza podatkov v obsegu in na način kot ga zagotavlja programski paket. V ta namen lahko pridobitelj licence uporablja zgolj privzeto administratorsko uporabniško ime in vstopno geslo. Vsa druga uporabniška imena za prijavo v programski paket mora pridobitelj licence deaktivirati najkasneje trideset (30) dni od dneva prenehanja veljavnosti licenčne pogodbe.

V primeru zmanjšanja števila uporabniških licenc mora pridobitelj licence deaktivirati toliko uporabniških imen za prijavo v programski paket kolikor je zmanjšal število licenc, in sicer najkasneje trideset (30) dni od dneva pisnega obvestila o zmanjšanju števila licenc.

**VARSTVO OSEBNIH PODATKOV**

**23. člen**

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe, varovale kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v realizacijo nalog predmeta pogodbe. Izvajalec je dolžan kot poslovno skrivnost varovati vse podatke in informacije, ki jih je prejel od naročnika kot poslovno skrivnost, z izjemo javno objavljenih podatkov in informacij. Izvajalec je prav tako dolžan po zaključku del po tej pogodbi in predaji del naročniku vse prejete podatke ter informacije nemudoma in trajno izbrisati.

Skladno z zakonom o varstvu osebnih podatkov ter Uredbe (EU) 2016/679 Evropskega parlamenta in Sveta z dne 27. april 2016 (Splošne uredbe o varstvu podatkov) pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona ter uredbe. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona ter uredbe.

V primeru, da izvajalec poslovne informacije in podatke, ki jih je pridobil pri izvajanju te pogodbe, razkrije ali posreduje brez dovoljenja tretjim osebam, je dolžan naročniku povrniti vso zaradi tega nastalo poslovno škodo.

Izvajalec kot obdelovalec osebnih podatkov je dolžan zagotoviti zadostna jamstva za izvedbo ustreznih tehničnih in organizacijskih ukrepov na tak način, da obdelava izpolnjuje zahteve iz GDPR in zagotavlja varstvo pravic posameznika, na katerega se nanašajo osebni podatki.

Izvajalec je zlasti dolžan:

* obdelovati osebne podatke samo po dokumentarnih navodilih upravljavca,
* zagotoviti da so osebe, ki so pooblaščene za obdelavo osebnih podatkov zavezane k zaupnosti,
* sprejeti vse ukrepe potrebne v skladu z 32. členom GDPR (varnost),
* spoštovati pogoje zaposlitev drugega obdelovalca,
* ob upoštevanju narave obdelave pomagati upravljavcu z ustreznimi tehničnimi in organizacijskimi ukrepi, kolikor je to mogoče, pri izpolnjevanju njegovih obveznosti, da odgovori na zahteve za uresničevanje pravic posameznika,
* upravljavcu pomagati pri izpolnjevanju obveznosti iz 32. do 36. člena GDPR ob upoštevanju narave obdelave in informacij, ki so dostopne obdelovalcu,
* v skladu z odločitvijo upravljavca izbrisati ali vrniti vse osebne podatke upravljavcu po zaključku storitev v zvezi z obdelavo ter uniči obstoječe kopije, razen če pravo Unije ali pravo države članice predpisuje shranjevanje osebnih podatkov,
* dati upravljavcu na voljo vse informacije, potrebne za dokazovanje izpolnjevanja obveznosti iz 28. člena GDPR, ter upravljavcu ali drugemu revizorju, ki ga pooblasti upravljavec, omogoči izvajanje revizij, tudi pregledov, in pri njih sodeluje.

Izvajalec je dolžan v primeru kršitve varstva osebnih podatkov brez nepotrebnega odlašanja, vendar najkasneje v 24 urah po seznanitvi s kršitvijo uradno obvestiti naročnika- upravljavca osebnih podatkov.

Izvajalec ne sme podatkov prejetih s strani naročnika kopirati na noben trajni nosilec, vse nosilce, ki jih je prejel s strani naročnika pa trajno uničiti, takoj po prenehanju potrebe po uporabi podatkov, ki so na trajnih nosilcih.

Izvajalec kot obdelovalec se zavezuje, da brez predhodnega posebnega pisnega dovoljenja upravljavca v obdelavo ne bo vključil drugih pogodbenih obdelovalcev (podizvajalcev, zunanjih izvajalcev), pri čemer ima upravljavec pravico zavrniti dovoljenje za vključitev drugega obdelovalca, če to po oceni upravljavca lahko vpliva na povečano tveganje za varnost osebnih podatkov.

Drugega obdelovalca zavezujejo enake dolžnosti varstva osebnih podatkov, kot obdelovalca. Če drugi obdelovalec ne izpolnjuje vseh svojih obveznosti glede varstva osebnih podatkov, za izpolnjevanje obveznosti drugega obdelovalca v odnosu do upravljavca v celoti odgovarja obdelovalec.

Izvajalec kot obdelovalec ne sme brez pisnega dovoljenja posredovati ali hraniti ali drugače obdelovati osebnih podatkov upravljavca izven EU območja (v tretje države) ali posredovati podatke mednarodni organizaciji.

Upravljavec lahko zavrne izdajo pisnega dovoljenja obdelovalcu za prenos podatkov v tretje države ali mednarodno organizacijo, če mu obdelovalec ne uspe izkazati ustrezno raven varstva podatkov na enakovredni ravni, kot ga zagotavlja Splošna uredba o varstvu podatkov in drugi predpisi v Republiki Sloveniji.

**PROTIKORUPCIJSKA KLAVZULA**

**24. člen**

Pogodbeni stranki se zavežeta, da ne bosta dali, obljubili ali prejeli kakršnegakoli darila ali plačila v denarju ali kakem drugem dragocenem predmetu, posredno ali neposredno ena drugi, po kateremkoli, uslužbencu ali drugemu zaposlenemu pri naročniku ali drugem podjetju (službi, oddelku, agenciji) oziroma katerikoli osebi z namenom podkupovanja, da bi tako napeljali kakega uslužbenca ali drugega zaposlenega, ali stranko k zlorabi svojega položaja, tako da bi s tem pridobil, obdržal ali usmeril posle h komisionarju ali kateremukoli njegovemu izpolnitvenemu pomočniku, zastopniku, distributerju, podjetju – hčerki, ali drugemu povezovalnemu podjetju.

V primeru storitve ali poskusa storitve dejanja iz prejšnjega odstavka je že sklenjena ali veljavna pogodba nična, če pa pogodba še ni veljavna, se šteje, da pogodba ni bila sklenjena.

**IZJAVA ZIntPK**

**25. člen**

Izvajalec je naročniku zaradi zagotovitve transparentnosti posla in preprečitve korupcijskih tveganj dolžan priložiti izjavo oziroma podatke o udeležbi fizičnih in pravnih oseb v lastništvu izvajalca ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom skladno z določbami Zakona o integriteti in preprečevanju korupcije (ZIntPK). Če izvajalec predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

**REŠEVANJE SPOROV**

**26. člen**

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarstvenika.

Vse morebitne spore v zvezi s to pogodbo bosta stranki najprej poizkušali rešiti po mirni poti, če pa to ne bo možno, sta pogodbeni stranki sporazumni, da je za reševanje vseh morebitnih sporov iz te pogodbe pristojno sodišče v Ljubljani.

**KONČNE DOLOČBE**

**27. člen**

Ta pogodba je sklenjena za določen čas od \_\_\_\_ do \_\_\_\_ in prične veljati z dnem podpisa obeh pogodbenih strank.

Pogodba je napisana v dveh (2) enakih izvodih, od katerih prejme vsaka pogodbena stranka po en (1) izvod.

Priloge:

* Ponudba izvajalca št. \_\_\_\_ z dne \_\_\_\_
* Izjava o varovanju poslovne skrivnosti
* Izjava ZIntPK

Ljubljana, dne \_\_\_\_\_ \_\_\_\_\_, dne \_\_\_\_\_

**BORZEN, d.o.o. \_\_\_\_\_**

Martin Bratanič, direktor \_\_\_\_\_, direktor

**IZJAVA ZUNANJEGA SODELAVCA O VAROVANJU POSLOVNE SKRIVNOSTI**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki z družbo Borzen, operater trga z elektriko, d.o.o., Dunajska cesta 156, 1000 Ljubljana, poslovno sodelujem na podlagi izvedbe storitve »**Najem aplikacije in spletne podpore za elektronsko obdelavo vlog za celotno postopkovno izvedbo javnega poziva za razdelitev sredstev Sklada za podnebne spremembe za izvajanje ukrepa za spodbujanje okolju prijaznejšega prevozništva v cestnem prometu« št. JN-1064-22** zase in svoje sodelavce izjavljam, da:

1. sem v celoti seznanjen z vsebino Pravilnika o varovanju poslovnih skrivnosti družbe Borzen, d.o.o. (v nadaljevanju: pravilnik), še zlasti z dejstvom, da so v družbi Borzen, d.o.o. kot poslovna skrivnost določeni predvsem naslednji podatki in informacije, v katerikoli obliki in na kateremkoli mediju, ki se nanašajo predvsem, a ne izključno, na:
* člane bilančne sheme, člane BSP Energetske borze d.o.o. in člane podporne sheme, njihovo finančno stanje, poslovanje ter poslovni položaj, razen tistih podatkov, katerih razkritje je obvezno po zakonu ali drugih aktih družbe,
* upravljanje bilančne sheme,
* opravljanje dejavnosti Centra za podpore in so v neposredni povezavi s strateškimi in poslovnimi interesi družbe, razen agregiranih podatkov oziroma podatkov, katerih razkritje je obvezno po zakonu ali drugih aktih družbe,
* strateški načrt in strategijo razvoja družbe,
* poslovno politiko in načrte izvajanja dejavnosti družbe oziroma posameznih poslovnih funkcij in poročila o njihovem izvajanju,
* informacije o poslovanju družbe, njenih rezultatih in finančnih načrtih, razen tistih katerih razkritje je obvezno po zakonu ali drugih aktih družbe,
* finančni podatki, finančni položaj in aktivnost družbe, dolgovi in terjatve, finančne transakcije, razen tistih katerih razkritje je obvezno po zakonu ali drugih aktih družbe,
* likvidnostno stanje družbe,
* tehnološke sisteme družbe in programske rešitve,
* informacijsko tehnologijo družbe, programe, uporabniške aplikacije ter sistemske produkte družbe,
* poslovna razmerja, ponudbe poslovnim partnerjem, osnutke pogodb in drugih dokumentov ter pogajanja s partnerji, razen tistih, katerih razkritje je obvezno po zakonu ali drugih aktih družbe,
* planske, obračunske in prodajne kalkulacije za posamezne storitve,
* tržne in interne analize ter druge raziskave,
* kadrovski podatki in vsi ostali osebni podatki, ki se nanašajo na osebni status, socialni položaj in zdravstveno zavarovanje delavcev družbe in njihovih družin ter drugih fizičnih oseb, katerih podatki se nahajajo v bazah osebnih podatkov v družbi,
* pogodbe o zaposlitvi, plače in drugi podatki, ki jih zbirajo pristojne organizacijske enote družbe,
* dejanska izplačila osebnih dohodkov ter na dejanska izplačila avtorskih in katerihkoli drugih honorarjev,
* podatke, ki jih kot zaupne določajo predpisi s področja javnih naročil oziroma drugi interni akti družbe,
* nabavo v okviru javnih naročil, katerih razkritje bi pomenilo škodo za družbo ali konkurenčno prednost za osebo, kateri je informacija razkrita, zlasti pa na podatke o tehničnih podrobnostih naročila, dokler to ni objavljeno, podatke o ocenjeni vrednosti ter višini zagotovljenih sredstev, podatke o članih komisije,
* sodne postopke ali postopke pred drugimi organi, v katerih je družba ali njen zunanji sodelavec,
* certifikacijska in identifikacijska sredstva ter uporabniška gesla tako za vstop v poslovne prostore ali dele poslovnih prostorov kot za uporabo računalniške in programske opreme;
* lokacije, kjer se hranijo listine z zaupnimi podatki, ali listine, ki se nanašajo na sistem varovanja in signalno varnostne naprave, na njihove lokacije in način delovanja,
* tuje in domače poslovne partnerje (njihova notranja razmerja, poslovna razmerja s tretjimi osebami, podatki o zaposlenih in drugih sodelavcih, podatki, ki jih poslovni partner sam določi kot poslovno skrivnost.
1. bom vse podatke, ki v skladu s pravilnikom predstavljajo poslovno skrivnost, obravnaval kot zaupne in jih kot takšne tudi varoval;
2. pridobljeni podatki, ki v skladu s pravilnikom predstavljajo poslovno skrivnost, z moje strani ne bodo uporabljeni v nasprotju z določili pravilnika in drugih predpisov ter ne bodo uporabljeni za noben drug namen, razen za namen izvedbe pogodbenih del;
3. bom zagotavljal vse ustrezne pogoje in ukrepe za zagotovitev varstva podatkov, ki predstavljajo poslovno skrivnost v skladu s pravilnikom, preprečeval možne zlorabe in skladno s pravilnikom poskrbel za njihovo trajno uničenje, ko ti z izpolnitvijo predmeta pogodbe ne bodo več potrebni;
4. ne bom vgradil nobenega mehanizma ali storil česarkoli drugega, kar bi meni ali katerikoli tretji osebi v informacijskem sistemu omogočalo kakršenkoli iznos informacij, spreminjanje podatkov ali programske opreme, dostop do kateregakoli dela računalniškega sistema brez vednosti ali nadzora pristojnih oseb;
5. sem seznanjen z dejstvom, da sem za kakršno koli zlorabo ali razkritje poslovnih skrivnosti moralno, odškodninsko in pa kazensko odgovoren;
6. sem seznanjen in sprejemam pogoje delovanja z relevantnimi politikami informacijske varnosti družbe;

sem seznanjen in soglašam, da ta izjava postane sestavni del Pogodbe o izvedbi storitve »**Najem aplikacije in spletne podpore za elektronsko obdelavo vlog za celotno postopkovno izvedbo javnega poziva za razdelitev sredstev Sklada za podnebne spremembe za izvajanje ukrepa za spodbujanje okolju prijaznejšega prevozništva v cestnem prometu« št. JN-1064-22**.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (podpis)

**IZJAVA O UDELEŽBI PRAVNIH IN FIZIČNIH OSEB PRI IZVAJALCU**

Naročnik zaradi transparentnosti posla in preprečitve korupcijskih tveganj skladno šestim odstavkom 14. člena Zakona o integriteti in preprečevanju korupcije (Uradni list RS, št. 45/10, 26/11, 30/11 - Skl. US, 43/11 in 69/11 - uradno prečiščeno besedilo) pridobi izjavo oziroma podatke o udeležbi fizičnih in pravnih oseb v lastništvu ponudnika ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s ponudnikom.

|  |
| --- |
| **Naročilo** |
| **Naročnik** | **BORZEN, d.o.o.** |
| **Oznaka** | **JN-1064-22** |
| **Ime posla** | **Najem programskega paketa oziroma aplikacije in spletne podpore za elektronsko obdelavo vlog za celotno postopkovno izvedbo javnega poziva za razdelitev sredstev Sklada za podnebne spremembe za izvajanje ukrepa za spodbujanje okolju prijaznejšega prevozni** |
| **Podatki o pravni osebi – ponudniku**  |
| **Polno ime oziroma naziv ponudnika** |  |
| **Sedež ponudnika** |  |
| **Občina sedeža ponudnika** |  |
| **Matična številka podjetja** |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje pravne osebe:

|  |  |  |  |
| --- | --- | --- | --- |
| **Št.** | **Naziv:** | **Sedež:** | **Delež v %** |
| **1** |  |  |  |
| **2** |  |  |  |
| **3** |  |  |  |
| **…** |  |  |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje fizične osebe:

|  |  |  |  |  |
| --- | --- | --- | --- | --- |
| **Št.** | **Ime:** | **Priimek:** | **Naslov stalnega bivališča:** | **Delež v %** |
| **1** |  |  |  |  |
| **2** |  |  |  |  |
| **3** |  |  |  |  |
| **…** |  |  |  |  |

**S podpisom te izjave jamčim, da v lastniški strukturi ni udeleženih drugih fizičnih ter pravnih oseb ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.**

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_, direktor

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (podpis)

***Izjava o predložitvi menic***

**Ponudnik:**

**\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_**

**Izjava o predložitvi menic za dobro izvedbo pogodbenih obveznosti**

S podpisom te izjave izjavljamo, da bomo, če bomo izbrani kot najugodnejši ponudnik za javno naročilo »Najem programskega paketa oziroma aplikacije in spletne podpore za elektronsko obdelavo vlog za celotno postopkovno izvedbo javnega poziva za razdelitev sredstev Sklada za podnebne spremembe za izvajanje ukrepa za spodbujanje okolju prijaznejšega prevozni« po postopku naročila male vrednosti, ob podpisu pogodbe predložili tri (3) bianko menice z izpolnjeno in podpisano menično izjavo za dobro izvedbo pogodbenih obveznosti.

Kraj in datum:

Podpis in žig ponudnika:

***Menična izjava***

**\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_**

 **(izdajatelj menice)**

Datum: \_\_\_\_\_\_\_\_\_\_\_\_\_\_\_\_\_\_\_

**MENIČNA IZJAVA S POOBLASTILOM ZA UNOVČENJE MENICE**

Za zavarovanje dobre izvedbe pogodbenih obveznosti po Pogodbi \_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_\_\_\_\_\_\_\_\_ sklenjene med (izvajalcem) \_\_\_\_\_\_\_\_\_\_\_\_\_\_\_\_\_\_\_\_\_\_\_\_ in podjetjem Borzen, d.o.o., Dunajska 156, 1000 Ljubljana (v nadaljevanju naročnik) izročamo 3 (tri) bianko menico za dobro izvedbo pogodbenih obveznosti, na kateri je podpisana pooblaščena oseba:

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_

(ime in priimek) (funkcija zastopnika) (podpis)

V primeru, da ne bomo izpolnili svojih obveznosti iz zgoraj navedene pogodbe, pooblaščamo naročnika, da za svoj račun izpolni menico v skladu s predmetnim pooblastilom v višini 10 (deset) % maksimalne končne pogodbene vrednosti (z DDV) na podlagi navedene pogodbe (24. člen) ter da izpolni vse druge sestavne dele menice, ki niso izpolnjeni in uporabi izpolnjeno menico za izterjavo naših obveznosti v breme:

TRR št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv banke).

Obvezujemo se, da bomo pravočasno zagotovili ustrezno denarno kritje na našem računu:

TRR št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_, pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (naziv banke).

Predmetno pooblastilo se šteje kot nepreklicen nalog dan Banki iz prejšnjega odstavka za plačilo omenjene menice.

 IZDAJATELJ MENICE:

\_\_\_\_\_\_\_\_\_\_\_\_\_\_\_\_\_\_\_

Priloga:

- 3x bianko menica

*Referenčni posli*

REFERENČNI POSLI GOSPODARSKEGA SUBJEKTA

Gospodarski subjekt obrazec kopira glede na število referenčnih poslov. Gospodarski subjekt lahko predloži tudi na drugem obrazcu pripravljeno referenčno potrdilo, v kolikor je iz slednjega v celoti razvidno izpolnjevanje referenčnega pogoja.

|  |  |
| --- | --- |
| **Izvajalec referenčnega posla** |  |
| **Naročnik referenčnega posla** |  |
| **Naziv posla** |  |
| **Opis (predmet) posla** |  |
| **Obdobje izvajanja posla** |  |
| **Vrednost izvedenih del v EUR brez DDV** |  |
| **Oseba naročnika, ki lahko potrdi referenčni posel** | Ime in priimek:Tel. št.:E-pošta: |

**Potrjujemo**, da smo z izvajalcem

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

sklenili pogodbo za izvedbo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v vrednost teh del \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR (brez DDV) v letu \_\_\_\_\_\_\_,

ki jih je tudi izvedel kvalitetno in v pogodbenih rokih ter so v času oddaje prijave / ponudbe že bila predana svojemu namenu.

Datum: Žig: Podpis:

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_